recursal/SuperWikiNEXT-32B huggingface dataset:
הרב סניור **חיים שמואל הכהן קונורטי** (1810, ה'תק"ע – 1873, ה'תרל"ג) היה שד"ר, אב בית דין והחכם באשי של טבריה, ומגדולי רבניה ומנהיגיה.

ביוגרפיה
--------

נולד באיטליה בשנת 1810 (ה'תק"ע), ובסביבות שנת 1827 (ה'תקפ"ז) עלה לארץ ישראל והשתכן בטבריה.

בטבריה לקח חלק בשיקום הריסות העיר לאחר רעידת האדמה שהתרחשה בה בשנת 1837, והקים את המבנה שעל קבר רבי מאיר בעל הנס. בשנת 1839 (ה'תקצ"ט) הקים בטבריה מתחם שבו ייסד את בית הכנסת "מדרש חשמ"ך" (ראשי תיבות של שמו) שכונה גם בית הכנסת הסניור.

בחודש אוקטובר 1840 (תשרי ה'תר"א) יצא כשד"ר לטורקיה עבור קופת רבי מאיר בעל הנס בטבריה, ועבור שיקום מבני העיר שנפגעו ברעידת האדמה שפקדה אותה. בשנת 1844 (ה'תר"ד) יצא שוב בשליחות לטורקיה וביקר גם בסלוניקי. משם המשיך לאיטליה וטריאסטה, שם השפיע על נדבנים לתרום כסף לייסוד ישיבה בטבריה.

כשחזר לטבריה הקים במתחם בית הכנסת שלו את ישיבת "מדרש שמואל" שהייתה השנייה בגודלה בעיר, וכן מקווה לטבילה. במסעותיו אסף אלפי כתבי יד וספרים נדירים ועתיקים, והקים במתחם ספרייה גדולה.

בשנת 1848 (ה'תר"ח) יצא שוב לשליחות באיטליה עבור היישוב בטבריה, ובעיקר עבור הישיבה שהקים. בשנת 1857 (ה'תרי"ז) מונה לשמש כרב ראשי וכחכם באשי של טבריה, וכאב בית הדין של העדה הספרדית בעיר, עד לפטירתו.

הלך לעולמו ב-9 בספטמבר 1873 (י"ז באלול ה'תרל"ג), ונקבר בבית הקברות היהודי העתיק בטבריה.

בתו היחידה אסתר שרה נישאה לרב המקובל יעקב שאלתיאל ניניו, מחבר הספרים "אמת ליעקב" ו"זרע יעקב". נינו היה הרב חיים אלחדיף, ששימש כחכם באשי בטבריה, ומנהל ישיבת רבי מאיר בעל הנס בעיר. בן נינו היה זאכי אלחדיף וצאצא נוסף שלו היה הרב שלמה ילוז.

תלמידיו היו הרב חביב חיים דוד סתהון, הרב ימין כלפון והרב יוסף שמואל אבואלעפייא.

חיבוריו
-------

מספר חיבורים שכתב, בהם ספר שו"ת, הושארו בספרייתו שב"חצר ניניו", אך כיום לא ידוע מה עלה בגורלם. תשובות שכתב הודפסו בספר **זרע יעקב** - דרושים, מאת הרב יעקב שאלתיאל ניניו.

לקריאה נוספת
------------

* דוד תדהר (עורך), **אנציקלופדיה לחלוצי היישוב ובוניו (**עמ' 3840)
* הרב שלמה ילוז, **אשר לשלמה**, בני ברק ה'תשמ"ה (עמ' 17 ו-19)

קישורים חיצוניים
----------------

* דוד תדהר (עורך), "חיים שמואל הכהן קונורטי", באנציקלופדיה לחלוצי הישוב ובוניו, כרך יא (1961), עמ' 3840
* רבי חיים שמואל הכהן קונוורטי באתר MyTzadik
* אלי אשכנזי, ניני-ניניו של הרב משפצים את בית הכנסת שבנה בטבריה, באתר הארץ, 27 בדצמבר 2009

הערות שוליים
------------

1. ↑  לעיתים "קונוורטי"
2. ↑  כיום נקרא המתחם "חצר ניניו", על שם צאצאיו שהתגוררו במקום עד שנות ה-80, ורוב הספרים הנדירים נגנבו ממנו בתקופות שונות. בשנת 2011 עבר המתחם שיפוץ, ותוכנן בו מוזיאון למבקרים)

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007525281705171
* VIAF: 308274879
* WorldCat: viaf-308274879

 |
"**זמן של אולי**" הוא סינגל שהוקלט על ידי הזמרת-יוצרת הישראלית ירדנה ארזי. השיר יצא לאור ב-3 בדצמבר 2012, כסינגל שלא מתוך אלבום. בנוסף להצלחתו במצעדים השבועיים, הצליח השיר להיכנס אל המקום ה-11 במצעד השנתי של רשת ג', אשר התקיים בשנת 2013.

עם יציאתו נכנס השיר אל המקום השני במצעד של רשת ג', והשישי במצעד של מדיה פורסט.

רקע וכתיבה
----------

השיר נכתב על ידי יוסי גיספן, הולחן על ידי ניסים גיספן והופק על ידי דודו קומה. בחודש צאתו, סקר יוסי חרסונסקי את השיר בחיוב רב, תוך שהעניק לו ציון של ארבעה כוכבי זהב מתוך חמישה בסך הכול.

בעקבות הצלחתו של השיר, זכתה ארזי בשנת 2013, בתואר "זמרת השנה" מטעם רשת ג'.

וידאו קליפ
----------

טרם יצא הווידאו קליפ הרשמי של השיר, העלתה ירדנה ארזי לערוץ היוטיוב שלה ב-3 בדצמבר 2012, את האודיו הרשמי שלו, אשר מציג את עטיפתו של הסינגל. בהמשך, העלתה גם את הקליפ הרשמי שלו, אשר הופק על ידי NTE חברת התקיטים העצמאית של ארזי ובעלה נתן תומר.

בנוסף לכך, ביצעה ירדנה ארזי את השיר במסגרת התוכנית "פסקול ישראלי". ההופעה הועלתה לערוץ של כאן מוזיקה בשנת 2014.

מיקומי שיא
----------

| 
‏‏‏  **מצעדי סוף שנה (2012-13)** |
| --- |
| מדינה | מצעד | מיקום שיא |
|  ישראל | מדיה פורסט ישראל | 6 |
| רשת ג' | 2 |
| רדיו אמצע הדרך | 20 |

| 
‏‏‏  **מצעדי עשור (2013)** |
| --- |
| מדינה | מצעד | מיקום שיא |
|  ישראל | מדיה פורסט ישראל | - |
| רשת ג' | 11 |

קישורים חיצוניים
----------------

* סרטון השיר "זמן של אולי" באתר יוטיוב

הערות שוליים
------------

1. ↑  זמן של אולי, יוסי חרסונסקי
2. 1 2 3 4  *ירדנה ארזי זמן של אולי Yardena Arazi*, נבדק ב-2019-09-27
3. 1 2  תשע"ג – פזמונט, באתר pizmonet.co.il
4. ↑  7.3.2013 – פזמונט, באתר pizmonet.co.il
5. ↑  אסף נבו, ‏שרית חדד מובילה, קטלין רייטר שנייה, באתר ‏מאקו‏, 14 בדצמבר 2012
6. ↑  זמן של אולי - ביקורת
7. ↑  *ירדנה ארזי זמן של אולי קליפ Yardena Arazi*, נבדק ב-2019-09-27
8. 1 2  *ירדנה ארזי - זמן של אולי*, נבדק ב-2019-09-27
**יש לי חור בלב בצורה שלך** הוא סינגל של להקת ג'ירפות בשיתוף עם הזמרת Damsel Is Depressed, אשר יצא לאור ב-10 בנובמבר 2019.

רקע וכתיבה
----------

השיר נכתב על ידי סולן הלהקה גלעד כהנא, הולחן על ידי כהנא והזמר-יוצר עטר מיינר והופק על ידי חברי הלהקה ביחד עם מיינר. בראיון לאתר כלכליסט סיפר כהנא על החיבור למיינר: "ראיתי אותו בפעם הראשונה לפני כמה שנים בתדר וזיהיתי משהו. בפעם הראשונה שהופעתי איתו אמרתי לו, ‘אתה כוכב, אתה מבין את זה?’. והוא ענה, ‘או. קיי’. הוא מתוק אמיתי. אז הוא הביא לי כמה ביטים והביט הזה נהיה שיר של ג’ירפות".

תוכן השיר
---------

על תוכן השיר סיפר כהנא: "בגלל שהרבה פעמים מתייחסים אליי ככותב רציני, לפעמים אני רוצה להיות מטומטם לגמרי. אני חושב שהשיר הזה נכתב מתוך טמטום מוחלט שלי, בקטע טוב. לבי עלה על גדותיו. אני אוהב להיות עמוק ואני אוהב להיות רדוד, זה כיף להשתולל לפעמים". גם לתוכניתה של איריס קול ב-103fm העניק כהנא ראיון, בו אמר על השיר: "הבת שלי ניגשה אליי אחרי חופשת הקיץ וסיפרה לי שהיא מתגעגעת לחברה שלה, ושיש לה חור בלב בצורה שלה, אחרי תקופה השמעתי לה את השיר ואמרתי לה שהמשפט היה רעיון שלה, היא בכלל לא זכרה את זה, ואמרה לי 'אני לא אמרתי כזה דבר'".

וידאו קליפ
----------

הווידאו קליפ הרשמי של השיר פורסם בסמוך לצאתו של הסינגל בערוץ היוטיוב הרשמי של להקת הג'ירפות, והוא בוים על ידי בסיסט הלהקה יאיר קז.

מיקומי שיא
----------

| 
‏‏‏  **מצעדים שנתיים (2020)** |
| --- |
| מדינה | מצעד | מיקום שיא |
|  ישראל | מדיה פורסט ישראל | - |
| כאן גימל | 18 |
| גלגלצ | 19 |

קישורים חיצוניים
----------------

* לדף השיר באתר הספרייה הלאומית

הערות שוליים
------------

1. 1 2  מאיה נחום שחל, למלא את החור בלב עם להקת הג'ירפות, באתר כלכליסט, 1 בדצמבר 2019
2. ↑  איריס קול, שיר של געגוע, באתר 103fm
3. ↑   ג׳ירפות - יש לי חור בלב בצורה שלך / קליפ רשמי, סרטון באתר יוטיוב (אורך: 3:38)
"**טלפון האהבה**" הוא שיר שהוקלט על ידי הזמרת הישראלית זהבה בן, מתוך אלבום האולפן השני שלה, איזה מין עולם (1990). הוא יצא לאור בשנת 1990, בהוצאת חברת התקליטים אבי גואטה הפקות בע"מ, בתור שיר הנושא מתוך האלבום. את השיר כתב דני שושן ללחן עממי טורקי.

במרוצת השנים, הפך "טלפון האהבה" לנכס צאן ברזל בסצנת המוזיקה המזרחית ולאחד משירי החותם של בן. הוא הוקלט עשרות פעמים, בידי מוזיקאים שונים ביניהם נמנים: נזי שקורי, מרגלית צנעני, מורן כרמל, נסרין קדרי, נטלי פרץ ("מחרוזת חפלה נוסטלגית"), שירן מלמד, הפרויקט של רביבו, ומושיקו מור.

בין היתר, בוצע השיר במסגרת תוכנית הטלוויזיה "שישי שמח" בהגשתו של ירון אילן.

רקע וכתיבה
----------

"טלפון האהבה" הוא אחד מהלהיטים הראשונים שהוציאה בן במהלך הקריירה המוזיקלית שלה. לאחר שהוציאה את אלבום הבכורה שלה, טיפת מזל (1989) הוחלט להקליט אלבום חדש בשם איזה מין עולם (1990). במסגרת האלבום, עשתה בן ביצוע לשיר המרוקאי העממי "ללה פטימה" וחידוש לשירו של הזמר חיים משה "מה עם הילד". האלבום זכה להצלחה מסחררת וכך גם "טלפון האהבה" שהפך לימים לאחד משירי החותם של בן.

בשנת 2004 יצא אלבום הווידאו כוכב אחד לבד, בוא נכלל "טלפון האהבה" כמו גם שירים נוספים של בן, כדוגמת: "טיפת מזל" ו"מה לך ילדה".

במרוצת השנים, ביצעה אותו בן עם מספר אמנים שונים, ביניהם: מרגלית צנעני, הפרויקט של רביבו, וליאור נרקיס בשילוב "חוף זהב".

וידאו קליפ
----------

הווידאו קליפ הרשמי של "טלפון האהבה" פורסם לראשונה ביוטיוב ב-23 באוקטובר 2010, שלושים שנים מיציאתו המקורית. בתחילתו, ניתן לראות טלפון מצלצל וחלון בו נראית בן כשהיא אוחזת בטלפון גם כן ומדברת לבחור ממנו הוקסמה אמש כשפגשה בו לראשונה. בהמשך הקליפ, ניתן לראותה נוסעת ברכב כשהיא מבצעת את השיר עצמו. בסופו, ניתן לראותה כשהיא מודה לקהל המוחא לה כפיים.

נכון לינואר 2024 עומד מונה הצפיות של הקליפ על למעלה מ-800 אלף צפיות.

מיקומי שיא
----------

| 
‏‏‏  **מצעדים ודירוגים (1989)** |
| --- |
| מדינה | מצעד | מיקום שיא |
|  ישראל | מדיה פורסט ישראל | – |

היסטוריית יציאות לאור
---------------------

| אזור | תאריך יציאה | פורמט | חברת תקליטים | מקור |
| --- | --- | --- | --- | --- |
| כלל העולם | 1990 | תקליטור | אבי גואטה |  |

קישורים חיצוניים
----------------

* סרטון השיר "טלפון האהבה" באתר יוטיוב

הערות שוליים
------------

1. 1 2 3  *איזה מין עולם*, 2003-01-01, נבדק ב-2024-01-24
2. 1 2  זהבה בן – איזה מין עולם
3. 1 2 3 4 5  *זהבה בן – טלפון האהבה (וידאו קליפ)*, נבדק ב-2024-01-24
4. ↑  נזי שקורי – "טלפון האהבה"
5. 1 2  מרגלית צנעני וזהבה בן – "טלפון האהבה"
6. ↑  מורן כרמל – "טלפון האהבה"
7. ↑  נסרין קדרי – "טלפון האהבה"
8. ↑  *נטלי פרץ – "מחרוזת חפלה נוסטלגית" | Natali peretz*, נבדק ב-2024-01-24
9. ↑  שירן מלמד – "טלפון האהבה"
10. 1 2  *הפרויקט של רביבו מארחים את זהבה בן – "מחרוזת מלך אמיתי" | The Revivo Project FT. Zehava Ben*, נבדק ב-2024-01-24
11. ↑  מושיקו מור – "טלפון האהבה"
12. ↑  "שישי שמח" עם ירון אילן – "טלפון האהבה"
13. ↑  זהבה בן | qube.co.il, באתר www.qube.co.il
14. ↑  *זהבה בן וליאור נרקיס - טלפון האהבה + חוף זהב (לייב פארק ראשל״צ - 01.04.21)*, נבדק ב-2024-01-24
**Elastica** הייתה להקת רוק בריטית שהוקמה בלונדון בשנת 1992. הלהקה הושפעה ממוזיקת פאנק רוק, פוסט-פאנק ומוזיקת הגל החדש. הם ידועים בעיקר בזכות אלבומם *Elastica* משנת 1995 כולל להיטם המצליח ביותר בארצות הברית, "Connection". הם התפרקו בשנת 2001.

היסטוריה
--------

באמצע 1992 החליטו חברת להקת סוויד לשעבר, ג'סטין פרישמן וג'סטין וולש להקים להקה. בסתיו אותה שנה נוספו הבסיסטית אנני הולנד והגיטריסטית דונה מתיוס. באוקטובר 1992. Elastica הוציאה באוקטובר 1993 את הסינגל הראשון שלהם, "Stutter ". בשנת 1994 הוציאה Elastica שני סינגלים מובילים בבריטניה (" Line Up "ו- "Connection ") והופיעו בתוכניות רדיו רבות. בנוסף, מערכת היחסים של פרישמן עם סולן Blur, דיימון אלברן עלתה לכותרות הצהובונים.

ה- LP הראשון של Elastica, *Elastica*, שוחרר במרץ 1995, ונכנס למצעד האלבומים בבריטניה במקום הראשון; הוא הפך לאלבום הבכורה הנמכר ביותר מאז Oasis ' Definitely Maybe שיא זה הוחזק למעלה מעשר שנים, עד אלבום הבכורה של ארקטיק מאנקיז, *Whatever People Say I Am, That's What I'm Not* בשנת 2006.  הסינגל הרביעי שלהם "Waking Up "הגיע למקום 13 במצעד הסינגלים בבריטניה.

אמצע שנות ה -90 היו עדים ל"פלישה בריטית "נוספת באמריקה. "Stutter" ו- "Connection" זכו להשמעות רבות ברדיו באמריקה.

לאחר שחרורו של סינגל הפרידה "The Bitch Don't Work" בשנת 2001, הלהקה הודיעה על פרידה ידידותית.[דרוש מקור]

חברים
-----

**חברים קודמים**

* ג'סטין פרישמן - שירה וגיטרה (1992–2001)
* ג'סטין וולש - תופים (1992–2001)
* דונה מתיוס - גיטרה ושירה (1992–1998)
* אנני הולנד - בס (1992–1995, 1999–2001)
* דייוויד בוש - קלידים (1996–2001)
* שילה צ'יפרפילד - בס (1996–1998)
* פול ג'ונס - גיטרה (1998–2001)
* שרון מיו - קלידים ושירה (1999–2001)

דיסקוגרפיה
----------

### אלבומי אולפן

1995 - *Elastica*

2000 - *The Menace*

הערות שוליים
------------

1. ↑  Erlewine, Stephen Thomas. "Elastica > Biography". *AllMusic*. נבדק ב-2 בפברואר 2012. `{{cite web}}`:  (עזרה)
2. 1 2  Strong, Martin C. (2000). *The Great Rock Discography* (5th ed.). Edinburgh: Mojo Books. pp. 312–313. ISBN 1-84195-017-3.
3. ↑  Bloch, Sam (1 בספטמבר 2003). "Artist Profile Elastica". *Stylus Magazine*. אורכב מ-המקור ב-26 ביוני 2012. `{{cite web}}`:  (עזרה)
4. ↑  "Stuff events - Arctic Monkeys". *Stuff.co.nz*. נבדק ב-2 בינואר 2017. `{{cite news}}`:  (עזרה)

|  |  |
| --- | --- |
| בקרת זהויות עריכת הנתון בוויקינתונים | 
* BnF: cb13974791m (data)
* GND: 10306021-2
* ISNI: 0000 0001 0726 9772
* LCCN: n97085596
* MusicBrainz: 46693641-1e2e-4aae-80ed-6b28170de63a
* NKC: xx0145445
* VIAF: 150278532
* WorldCat: lccn-n97085596

 |
הרב **עזרא הכהן מסלתון טראב** (? - כ"ח בשבט ה'תר"ף, 17 בפברואר 1920), היה ראש ישיבה וראש אב בית דין בדמשק. מוהל דרשן ומחבר.

ביוגרפיה
--------

נולד בדמשק, לאסתר ולרב אליהו הכהן טראב (נפטר בשביעי של פסח ה'תרנ"ט). משפחת טראב הייתה משפחה מיוחסת ונכבדה בדמשק, והרב אליהו היה אחד מארבעת בניו של "רבי יעקב הזקן" (שנפטר בר"ח חשוון ה'תר"ו), ושימש רב חשוב בעירו, ומקורב לרב שלמה הררי, מהדמויות הבולטות בעלילת דמשק. את ספרו "ויעל אליהו" (מחידושיו בדברי הפוסקים, ודרושים, קהיר התרצ"ח) הדפיס נכדו, רבי יהודה, בנו של רבי עזרא, ומעט מחידושיו הדפיס בנו רבי עזרא ב"ספר עזרא" (דף צ"ו ע"א) בדברי הספד שנשא עליו, כן יש בכתבי ידו חידושים נוספים.

הרב עזרא למד את תורתו מאביו, ומחכמי דמשק נוספים, בפרט מהרב חיים רומאנו שהיה דיין בבית דינו של הרב יצחק אבולעפיה בעיר.

מצעירותו נחשב לשקדן והיה לבקיא גדול בתורה, בהלכה, בקבלה ובדרוש. את דרשותיו נהג לדרוש מידי שבת וחג לפני ציבור גדול בבית הכנסת הגדול "שמאע" שבדמשק.

הרב עזרא שימש כראש ישיבה וראש אב בית דין בדמשק, וכבעל קול נעים שימש גם כחזן קבוע בבית הכנסת "אלפראנג", שהיה בית התפלה של גדולי הרבנים, ביניהם הרב אהרן יעקב בנימין, הרב הראשי לדמשק. כמו כן היה מוהל.

נפטר בכ"ח בשבט ה'תר"פ (1920).

משפחתו
------

אחיו היו הרב בכור יעקב, אב"ד ור"מ במדרש "כואג'ה רפאל" (נפטר בי"ז בטבת ה'תרע"ב). הרב חיים. הרב מאיר, ממנהיגי בית כנסת "אלראקי" (נפטר בשנת ה'תר"ץ). כן ידוע לפחות על שתי אחיות שהיו לו, שרה שנישאה לרב צאלח הלוי, וצלחה.

הרב עזרא נשא לאישה את לאה ונולדו להם שני בנים ושלוש בנות. בנו הגדול הרב יהודה חיים הכהן מסלתון טראב היה תלמיד חכם ואב בית דין בקהיר שבמצרים, ומוהל. בנו הרב מאיר היה שוחט ומוהל שנפטר בצעירותו, והותיר אחריו בן בשם עזרא. בתו רג'ינה, נישאה לרב אליהו מסלתון טראב, ראש השוחטים בדמשק, ובן אחיו הרב בכור יעקב, בנם השני היה נכדו הרב עזרא הכהן מסלתון טראב, "חכם עזור". בתו סניאר, נישאה לרב נסים בכור מהדיב. ובתו רחל נישאה למרדכי רפאל הלוי.

חיבוריו
-------

הרב טארב היה מחבר פורה שהשכים קום בכל יום להעלות על הכתב את חידושיו ואת דרשותיו. בחייו הוציא לאור שלושה ספרים.

* **שערי עזרה** - שו"ת, ירושלים ה'תרס"ו.
* **ספר עזרא** - דרושים ורמזים מדרשותיו, ירושלים ה'תרע"ג.
* **ויאמר עזרא** - על התנ"ך, דרושים ורמזים מדרשותיו, ירושלים ה'תרע"ד.
* **מילי דעזרא** - שו"ת וענייני הלכה, שהוציא לאור בנו הרב יהודה לאחר פטירתו, ירושלים ה'תרפ"ד.

שני ספרים נוספים נשארו בכתב יד, "**לי לעזרא**" ו"**פתח העזרה**".

קישורים חיצוניים
----------------

* רבי עזרא הכהן מסלתון טראב מח"ס "מילי דעזרא", באתר שער בנימין
* עזרא הכהן מסלתון טראב, באתר "החכם היומי"
* עזרא בן אליהו טרב (1851-1920), דף שער בספרייה הלאומית

הערות שוליים
------------

1. ↑  שם המשפחה הוא "טארב", ו"מסלתון" הוא כינוי ("מילי דעזרא" הקדמת בן המחבר)
2. ↑  סבלה מעיוורון, הספד אודותיה ראו בספר "ויאמר יהודה" (דף קע"ה ע"א), לנכדה הרב יהודה הכהן מסלתון טראב.
3. ↑  באוצר כתבי היד של משפחת מסלתון טארב יש כתב יד של פירוש על סדר "קדש ורחץ" במוסר ובהלכה מהרב הררי, שהועתק ונשמר על ידי הרב אליהו
4. ↑  ראו אודותיו - רבי אליהו הכהן מסלתון טראב מח"ס "ויעל אליהו", באתר שער בנימין
5. ↑  ראו אודותיו - רבי עזרא הכהן מסלתון טראב – 'חכם עזור', באתר שער בנימין

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007522994405171
* ISNI: 0000 0000 5096 5434
* LCCN: nr92009796
* VIAF: 24461356
* WorldCat (עם VIAF): 24461356

 |
**אנדרטת הקיבוצים** הוקמה לזכר חברי הקיבוצים שנפלו במערכות ישראל, נמצאת ביער הקיבוצים סמוך למשמר העמק.

רקע
---

המיקום של האנדרטה נבחר בעיקר מאחר שהוא מהווה נקודת תצפית נוחה על עמק יזרעאל, שהיה אזור בו הייתה התיישבות קיבוצית עניפה בשנים הראשונות להקמת קיבוצים בישראל ובשל הקרבה לג'וערה ומערת הפלמ"ח. המקימים בחרו באזור זה שלהשקפתם יצר סוג של משולש דמיוני של צלעות מורשת הגנה וההתיישבות. הרעיון להקמת האנדרטה נתקל בהתנגדויות רבות. הדילמה העיקרית הייתה בעצם נחיצות הקמתה היות שבמקומות רבים בארץ יש אנדרטאות לחברי הקיבוצים שנפלו במערכות ישראל. לבסוף נתקבלה ההחלטה ונבחר המקום - גבעה נישאה ביער משמר העמק. המקום נבחר בגלל היותו צופה על עמק יזרעאל, ערש ההתיישבות, וקרבתו לג'וערה ולמערת הפלמ"ח בקיבוץ משמר העמק, דבר המאפשר ליצור את המשולש הווירטואלי של מורשת ההגנה.
משרד הביטחון התנה את אישורו ותמיכתו בתנאי שלא יהיה ציון שמות החללים באתר. הועלה רעיון לבנות עמדת מחשב במקום ובה רשימת החללים. לבסוף הוחלט לחקוק באתר את שמות הנופלים מהחלל הראשון משה ברסקי חבר קיבוץ דגניה א עד ימינו, סה"כ 3050 שמות.

האנדרטה תוכננה על ידי הפסל סלו שאול חבר קיבוץ עין גב. היא בנויה בצורה של מגדל תצפית עשוי מבטון חשוף. גרם מדרגות מגיע לראש המגדל וממנו תצפית מרהיבה על קיבוץ משמר העמק ועמק יזרעאל. על קיר בטון באתר חקוקות מילותיו של ס. יזהר: **נזכור אחים, בנים ורעים אשר יצאו עמנו בפלוגות הלוחמים. אנחנו חזרנו והמה לא ישובו עוד.** קרן קיימת לישראל הכשירה לאנדרטה דרך כורכר משולטת, באורך 6 ק"מ מג'וערה.

בתחילת הדרך, מצד שמאל, אפשר להבחין בשני עמודי אבן גדומים – גבוה ונמוך לזכר שני חברי קיבוץ עין השופט. הגבוה לזכר שלמה קורץ, הנמוך לזכר נכדו ליאור צ'רן. ב-7 באוקטובר 1989 ירדו השניים לחקור מערה באזור ונקברו חיים.

האתר נחנך רשמית ב-29 באוגוסט 2007 בטקס בהשתתפות שר הביטחון אהוד ברק ונשיא המדינה שמעון פרס.

גלריית תמונות
-------------

* אנדרטת הקיבוציםאנדרטת הקיבוצים
* טבלת הקדשה באנדרטת הקיבוציםטבלת הקדשה באנדרטת הקיבוצים
* שמות החללים לפי קיבוץשמות החללים לפי קיבוץ
* שמות החללים מבט כללישמות החללים מבט כללי
* מילותיו של המשורר ס. יזהר באנדרטהמילותיו של המשורר ס. יזהר באנדרטה
* האנדרטה עם דגלים בשנת 2015האנדרטה עם דגלים בשנת 2015
* אנדרטת זיכרון לשלמה קורץ ולנכדו ליאור צ'רן בצד הדרך לאנדרטת הקיבוציםאנדרטת זיכרון לשלמה קורץ ולנכדו ליאור צ'רן בצד הדרך לאנדרטת הקיבוצים
* הנוף מהתצפית הסמוכה לאנדרטההנוף מהתצפית הסמוכה לאנדרטה

קישורים חיצוניים
----------------

ויקישיתוף מדיה וקבצים בנושא **אנדרטת הקיבוצים** בוויקישיתוף
* אנדרטת הקיבוצים - הנופלים במערכות ישראל, באתר הקיבוצים
* דבר המשפחות השכולות באנדרטת הקיבוצים - 14.5.2014, באתר הקיבוצים
* יד לנופלים בני התנועה הקיבוצית, באתר "יזכור"

הערות שוליים
------------

1. ↑  אנדרטת הקיבוצים - הנופלים במערכות ישראל
**ימים טובים** הוא פזמון עברי שביצע אורי רווח. השיר יצא לאור בשנת 1976.

רקע וכתיבה
----------

השיר נכתב על ידי יורם טהרלב והולחן על ידי יאיר רוזנבלום. השיר יצא לאור בשנת 1976 במסגרת פסקול סרטו של זאב רווח, "רק היום". מנגינת השיר משולבת במספר קטעים במהלך הסרט בעיבודים שונים.

השיר זכה להצלחה נאה, כאשר הגיע למצעד השבועי של רשת ג', תוך שצעד בו כ-11 שבועות ובשיאו הגיע למקום החמישי.

מיקומי שיא
----------

| 
‏‏‏  **מצעדים שבועיים (1976)** |
| --- |
| מדינה | מצעד | מיקום שיא |
|  ישראל | מדיה פורסט ישראל | - |
| רשת ג' | 5 |

גרסאות כיסוי
------------

גרסת הכיסוי הראשונה לשיר בוצעה על ידי להקת "הגבעות", והופיע כחלק מאלבום הבכורה של הלהקה "בתוך מראה" משנת 2004, כ-40 שנים לאחר שהולחן השיר לראשונה.

גרסת כיסוי שביצע אלון דה לוקו הופיעה באלבומו "עושה ת'מסיבה" משנת 2007.

גרסת כיסוי נוספת וקצרה בוצעה על ידי שלישיית מה קשור ועל העיבוד המוזיקלי אחראים גיא מזיג ואורי ויינשטוק. הגרסה משמשת כפתיח ומעבר לתוכנית המערכונים החד פעמית "מה קשור".

ב-21 במרץ 2021 הוציא הזמר אייל גולן גרסת כיסוי לשיר כחלק מאלבומו "להיות מאושר". הופק קליפ בו השתתף השחקן זאב רווח ששיחק בתפקיד הראשי בסרט. בקליפ גולן ורווח צופים בקטעים מתוך הסרט המקורי.

### גרסתו של סאבלימינל

**ימים טובים** הוא סינגל שהוקלט על ידי הראפר הישראלי סאבלימינל, ביחד עם המפיק המוזיקלי גל מלכה והזמרים האולטראס, רן שפיר, כיתריה, ים רפאלי וגד אלבז. השיר יצא לאור ב-26 באפריל 2020, כסינגל שלא מתוך אלבום, על ידי חברת התקליטים משפחת תאקט.

#### רקע והפקה

לשיר, שנכתב על ידי יורם טהרלב והולחן על ידי יאיר רוזנבלום, נוספו שני בתי ראפ בביצועם של סאבלימינל ואלי פרץ, אשר נכתבו על ידי השניים בהתאמה בשיתוף גל מלכה. השיר הופק לכבוד יום העצמאות ה-72, אשר התרחש בתקופתה של התפרצות נגיף הקורונה בישראל. לשיר נוספו קולות רקע שבוצעו על ידי הקומיקאי שחר חסון, שמופיע גם בקליפ הנלווה לשיר.

#### וידאו קליפ

הווידאו קליפ הנלווה שצולם לשיר, הועלה לערוץ היוטיוב של גל מלכה ב-26 באפריל 2020, בסמוך לצאתו של הסינגל עצמו. בקליפ ניתן לראות קטעים של מעריציהם של מבצעי השיר מבצעים ליפ סינק לשיר, תוך שמבצעי השיר עצמם מבצעים את השיר כל אחד בביתו, בשל התפרצות נגיף הקורונה בישראל, מלבד סאבלימינל שנמצא מחוץ לביתו.

#### מיקומי שיא

| 
‏‏‏  **מצעדים שבועיים (2020)** |
| --- |
| מדינה | מצעד | מיקום שיא |
|  ישראל | מדיה פורסט ישראל | 3 |

הערות שוליים
------------

1. ↑  האם אלה השירים הגדולים של הקולנוע הישראלי? | סינמסקופ
2. ↑  הו, ימים טובים, באתר "פזמונט"
3. ↑  עושה ת'מסיבה באתר סטריאו ומונו
4. ↑  אייל גולן - ימים טובים, באתר יוטיוב, ‏21/03/2021
5. ↑   אייל גולן - ימים טובים, סרטון באתר יוטיוב (אורך: 2:42)
6. ↑  יורם טהרלב, סאבלימינל, אלי פרץ, גל מלכה
7. ↑  יאיר רוזנבלום, סאבלימינל, אלי פרץ, גל מלכה
8. 1 2  מוזיקה - ימים טובים: האמנים בשיר חגיגות עצמאות 2020, באתר פרוגי, ‏2020-04-27
9. 1 2   סאבלימינל x גל מלכה x האולטראס x ים רפאלי x רן שפיר x כיתריה x גד אלבז - ימים טובים, סרטון באתר יוטיוב (אורך: 3:10)

| ים רפאלי |
| --- |
| דיסקוגרפיה |
| סינגלים | "שהכאב ימצא לו חברים" • "מילים שהייתי אומר רק לך" • "הכל מהתחלה" • "אין אף אחד" |
| השתתפות בסינגלים | "ורוד שחור" • "ימים טובים" |
**אנדרטת השואה** בסן פרנסיסקו, קליפורניה (באנגלית: Holocaust Memorial at California Palace of the Legion of Honor) היא מיצב פיסולי, יצירתו של האמן האמריקני-יהודי  ג'ורג' סיגל המוצבת במרומי פארק לינקולן בסן פרנסיסקו, בקדמת "היכל לגיון הכבוד". האנדרטה פונה צפונה לעבר "שער הזהב" שבפִתחת מפרץ סן פרנסיסקו.

תיאור
-----

באנדרטה אחת-עשרה דמויות, בממדי קומת אדם, מוקפות חומת בטון וגדר תיל. הדמויות יצוקות בברונזה וצבועות לבן. עשר דמויות, גוויות מעורטלות, מוטלות בערימה, ודמות אחת עומדת על רגליה סמוך לגדר התיל. ההרכב אינו מקרי. דמויות המעונים והנרצחים שרועות בצורת צלב ונועדו לשמש כסמלים. אחת הגופות מזכירה בתנוחתה את ישו הנוצרי ומדגישה בהקשר זה את יהדותו; אחרת – דמות האישה המחזיקה בתפוח – מציינת את רעיון הזיקה בין החטא הקדמון לצליבת ישו, מעין אמירה על נפילת האדם וגאולתו.

דמותו של החי היחיד, לבוש בגדי אסיר מחנות ההשמדה ואוחז בימִינוֹ את התיל הדוקרני, מזכירה את התצלום הנודע של מרגרט ברק-וייט, שנעשה עם שחרור מחנה בוכנוואלד והתפרסם במגזין לייף ב-1945. דמות זו, שגבה אל המתים ופניה אל נופי הים, נועדה לייצג את הניצול הבודד, את העֵד לשואה.

"בזכירה סוד הגאולה" – לוחית ההקדשה של אנדרטת השואה בסן פרנסיסקוהאנדרטה נחנכה בנובמבר 1984. היוזמה להקמתה באה ממועצת עיריית סן פרנסיסקו, שבראשה עמדה באותם ימים דיאן פיינסטיין, והאמן יצר את דגם המיצב בתוך חודש אחד.

מיקום האנדרטה היה שנוי במחלוקת, אבל סיגל עמד על כך שהיא תוצב דווקא כך שהצופה במוות יראה מולו גם את "שער הזהב", כפתח התקווה.

האנדרטה חוּללה לא מעט בכתובות נאצה, בחריטת צלבי קרס ובהתזות צבע. הפסַּל ג'ורג' סיגל טען בכנס שנערך באוניברסיטת נוטרדאם בשנת 1998, כי אינו מתנגד למעשים אלה שכן הם ממחישים את בעיית הגזענות שעדיין לא באה על פתרונה.

דגם עשוי גבס, עץ ותיל, שיצר האמן כהכנה לאנדרטה, מצוי באוסף המוזיאון היהודי של ניו יורק.

ראו גם
------

* השואה באמנות
* אנדרטת ניו אינגלנד לשואה (בוסטון)
* אנדרטת אורגון לשואה (פורטלנד)
* אנדרטת השואה במיאמי ביץ'

קישורים חיצוניים
----------------

ויקישיתוף מדיה וקבצים בנושא **אנדרטת השואה** בוויקישיתוף
סרטונים סרטון של האנדרטה כולל תמונות תקריב שלה

* מפת הגעה לאתר
* מבחר תצלומים של האנדרטה

הערות שוליים
------------

1. ↑  הדמויות באנדרטה זו אינן עשויות גבס כברבים מפסליו של ג'ורג' סיגל; לא כן בדגם האנדרטה במוזיאון היהודי בניו יורק, שם הדמויות אכן עשויות גבס
2. ↑  "מאחרי התמונה: שחרור מחנה בוכנואלד, אפריל 1945" (אנגלית)
3. ↑  מאמר בניו יורק טיימס מראשית אפריל 1983 מתאר את המהלכים שקדמו ליצירת האנדרטה ולהצבתה – "מדוע יוצר סיגל אנדרטה לשואה" (באנגלית)
4. ↑  אל מול הים
5. ↑  הדגם אינו מוצב בתצוגה המתמדת של המוזיאון היהודי בניו-יורק, אך הוצג שם לפני חנוכת האנדרטה בסן פרנסיסקו וכן בתערוכת "זירות זיכרון: אמנות ושואה" ב-2008
**קוריטה קנט** (באנגלית: **Corita Kent**; ‏20 בנובמבר 1918 – 18 בספטמבר 1986) הייתה נזירה קתולית אמריקאית, אמנית ומחנכת. שם נעורייה היה "פרנסס אליזבת קנט" Frances Elizabeth Kent והיא ידועה גם בשם "הנזירה מרי קוריטה קנט" Sister Mary Corita Kent. קנט הייתה פעילה חברתית אשר קידמה אהבה וסובלנות באמצעות האמנות שלה.

קוריטה קנט עבדה בעיקר בטכניקה של הדפס רשת. היא פתחה שיטות חדשניות ופרצה את הגבולות של המדיום הדו-ממדי. הבחירה של קנט בדפוס כבסיס ליצירותיה נבעה מהרצון שלה ליצור אמנות בעלות כספית נמוכה יחסית, כך שתהיה נגישה לציבור הרחב. היצירות שלה, אשר כללו מסרים של אהבה ושלום, היו פופולריים במיוחד במהלך התהפוכות החברתיות של שנות ה-60 וה -70. לאחר שאובחנה כחולת סרטן בשנות ה-1970 המוקדמות, היא נכנסה לתקופה פורה מאוד בקריירה שלה, הכוללת את היצירה Rainbow Swash ואת גרסת 1985 של בול האהבה של שירות הדואר של ארצות הברית - LOVE.

קנט נדחקה לשולי התנועות של זמנה, הן בעקבות היותה נזירה והן כאמנית של המאה העשרים. בתחילת הדרך המבקרים והתאורטיקנים לא הצליחו לסווג את עבודתה כחלק מאחד הזרמים המרכזיים של האומנות באותה התקופה, אך בסופו של דבר קנט זכתה להכרה רבה על פועלה בתנועת הפופ ארט.

קריירה
------

מיכל הגז בבוסטון שכוסה ביצירתה של קנט Rainbow Swash
קנט יצרה מאות עיצובים לכרזות, לכריכות ספרים ולציורי קיר. עבודתה כוללת את הבול "אהבה" LOVE שעצבה למען שירות הדואר של ארצות הברית 1985 ואת 1971 *Rainbow Swash*, היצירה האמנותית הגדולה ביותר בעולם, שכיסתה מגדל של גז טבעי בגובה 46 מטר בבוסטון. קנט הוזמנה להציג את יצירותיה גם ביריד העולמי של ניו יורק בשנת 1964, ובתצוגת חג המולד של IBM בשנת 1965 בניו יורק. ההדפס שלה *The Lord is with Thee* משנת 1951, זכה בפרסים הראשונים לדפוס מהמוזיאון להיסטוריה, מדע, אמנות Los Angeles County Museum of History, Science, Art ומיריד קליפורניה California State Fair.

עד שנות ה-60, קנט כבר הציגה את יצירותיה ב-230 תערוכות ברחבי ארצות הברית ועבודותיה נכללו באוספי המוזיאון לאמנות מודרנית, במוזיאון האמנות של מחוז לוס אנג'לס ובמוזיאון המטרופוליטן לאמנות.

פרסים והכרה
-----------

בשנת 1966 קוריטה קנט הוכרזה כאחת מתשע "הנשים של השנה", על ידי לוס אנג'לס טיימס.
בשנת 1967 היא הופיעה על השער של הניוזוויק ובשנת 2016 היא קיבל את המדליה של American Institute of Graphic Arts.

אוספים
------

עבודותיה של קוריטה קנט מוצגות במספר מוזיאונים לאמנות ואוספים פרטיים, ביניהם מוזיאון ויטני לאמנות אמריקאית והמוזיאון המטרופוליטני לאמנות בניו יורק.

קישורים חיצוניים
----------------

ויקישיתוף מדיה וקבצים בנושא **קוריטה קנט** בוויקישיתוף
* עשרת החוקים של קוריטה קנט לתלמידים, למורים ולחיים
* Art + Life Rules from a Nun - סרטון הסבר על קוריטה קנט ועל עשרת החוקים שלה לתלמידים, למורים ולחיים (באנגלית) סרטונים
* קוריטה קנט, באתר "Find a Grave" (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* AAG: 9340
* BIBSYS: 8005782
* BnF: cb17056866r (data)
* CiNii: DA11857276
* GND: 13327781X
* ISNI: 0000 0000 8413 2019
* LCCN: n50081507
* NLA: 35266791
* NTA: 170637433
* RERO: 02-A013578939
* RKD: 297152
* SNAC: w6kh1dd0
* SUDOC: 12006541X
* Trove: 889563
* ULAN: 500014156
* VIAF: 116412788
* WorldCat: lccn-n50081507

 |
פירוש נוסף ערך זה עוסק באנדרטה בקייב. אם התכוונתם לאנדרטה במוסקבה, ראו פסל ולדימיר הגדול.

**אנדרטת ולדימיר הגדול** (באוקראינית: **Пам'ятник Володимиру Великому**) היא האנדרטה הפיסולית העתיקה ביותר בקייב שבאוקראינה, שנבנתה ב-1853. אחד הסמלים הבלתי רשמיים של העיר. הוא מתנשא על הגדה התלולה של הדנייפר בפארק וולודימירסקאיה גורקה (אנ').

האנדרטה לולדימיר הגדול היא אחת הבודדות בקייב ששרדו לאחר 1917. הבולשביקים ניסו להסיר את כל האביזרים הדתיים מהאנדרטה. עד יום השנה ה-100, בוצע שיקום גדול (1953–1954). לאחר השיקום, האנדרטה לא השתנתה באופן משמעותי. הוא הפך למעין כרטיס ביקור של קייב, ובשנת 1988 הוא אף עלה על מטבע הזיכרון הסובייטי לרגל יום השנה ה-1000 לטבילת רוסיה.

פסל ברונזה באורך 4.4 מטר של המטביל של רוסיה, מתואר בגלימה עם צלב גדול בידו הימנית וכובע גדול דוכסי בידו השמאלית, מתנוסס על כן באורך 16 מטר, בעל קו מתאר של מתומן קפלה בסגנון אדריכלות נאו-ביזנטית על סטילובטה מרובעת. הדום הלבנים והסטילובט מצופים בלוחות ברזל יצוק. גובהה הכולל של האנדרטה הוא 20.4 מ'.

קישורים חיצוניים
----------------

ויקישיתוף מדיה וקבצים בנושא **אנדרטת ולדימיר הגדול** בוויקישיתוף

הערות שוליים
------------

1. ↑  UkraineToGo, Saint Vladimir monument ⋆ Ukraine To Go, Ukraine To Go, ‏2016-11-05 (באנגלית אמריקאית)

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007556844105171
* LCCN: sh2008005017

 |
הבמה באתר הזיכרון לחטיבה 188
"הזקן בעל אלף הנשמות"
סלע זיכרון בחורשת הנופלים של חטיבת ברק
**אנדרטת חטיבה 188 (עוצבת ברק)** היא אנדרטה הנמצאת באתר הנצחה לזכר חללי חטיבה 188 שנפלו במערכות ישראל. האתר נמצא ברמת הגולן מצפון לקצרין לצד כביש 91 צמוד למחנה חטיבת ברק.

חטיבה 188
---------

חטיבה 188 היא חטיבת שריון סדירה שהוקמה ב-1955 כחטיבת חי"ר 18.

לאחר מבצע קדש עברה הסבה לחטיבה ממוכנת 45. במלחמת ששת הימים נלחמה בקרבות בעמק דותן וברמת הגולן, וב-1969 הפכה לחטיבת שריון 188. במלחמת יום הכיפורים נלחמה בקרבות קשים נגד הצבא הסורי ובמלחמת לבנון הגיעה עד לביירות.

במספר מקומות ברמת הגולן יש אנדרטאות ללוחמי החטיבה. אתר ההנצחה המרכזי הוקם ב-1981 בעיצוב הפסל דוד פיין ממעיין ברוך. מדי שנה, בסמוך ליום הכיפורים נערכת במקום אזכרה לנופלי החטיבה ובאתר יש מקום לפיקניק למשפחות הנופלים.

לחטיבה 188 קיים אתר הנצחה נוסף בפארק עוצבות השריון בלטרון, בדומה ליחידות שריון נוספות.

האנדרטה
-------

במרכז האנדרטה נמצאת במה מעגלית מדורגת ובראשה כן עגול של אבני בזלת. על הכן ניצב במהופך צריח טנק סורי צבוע שחור שקנהו מוטל על המדרגות.

מאחורי הצריח נמצאים שלושה סלעים גדולים המסמלים את שלושת גדודי השריון של החטיבה. משני צידי האנדרטה חקוקים על לוחות שיש שחורים, שמותיהם של לוחמי החטיבה שנפלו בקרבות מאז מלחמת ששת הימים עד ימינו.

בצד ימין חקוקות מילות שיר של יהודה עמיחי: **במרחק שתי תקוות מהקרב חזיתי שלום**. בצד שמאל נמצאים סמלי החטיבה והגדודים וכן קטע מהמנון חטיבת ברק מאת ירון לונדון ונורית הירש: **...ומשדות העבר לעתיד, מקרבות הים עד הלום והבז ששעט הוא יעיד, בזכותו עוד יגיע שלום...**.

מהאנדרטה יש מורד מכוסה דשא שבקצהו התחתון במה ועליה סמלי החטיבה והגדודים. במרכז האתר נמצא טנק שוט, מהסוג ששירת את החטיבה עד 1992 ולידו שלט המכנה אותו **הזקן בעל אלף הנשמות**.

במתחם האנדרטה משולב סלע בזלת שעליו נחרתו שמות חללי החטיבה (אז כחטיבה 45) במלחמת ששת הימים. הסלע היה מוצב במקור באנדרטת החטיבה בצומת קבטיה.

חורשת הנופלים
-------------

מול אתר הזיכרון, בצד הדרומי של כביש 91, נמצא אתר הנקרא "חורשת הנופלים, חטיבת ברק". באתר נמצא עמוד מתכת גבוה ועליו סמל החטיבה ולידו סלע עליו חקוק: **בן אדם כעץ שתול על פלגי מים, שורש מבקש - לזכר נופלי חטיבת ברק במערכות ישראל**.

קישורים חיצוניים
----------------

ויקישיתוף מדיה וקבצים בנושא **אנדרטת חטיבה 188** בוויקישיתוף
* אתר הנצחה וזיכרון "ברק", תיאור האנדרטה באתר "יזכור"
* המנון חטיבת ברק, סרטון באתר יוטיוב

הערות שוליים
------------

1. ↑  האתר מגודר ונעול. ביקור אפשרי רק בתיאום מראש עם מפקדת החטיבה.
2. ↑  דוד פיין - איש האבן
3. ↑  מילות השיר באתר יד לשריון
**אנדרטת יד לבנים** היא אנדרטה וגן זיכרון לזכר בני היישוב קריית טבעון אשר נפלו במערכות ישראל. 

האנדרטה מעוצבת בצורת מחסום טנקים, שכל אחד משלושת עמודי הברזל המרכיבים אותו מתנשא לגובה 15.5 מטרים. האנדרטה עוצבה על ידי יחיאל ערד והוקמה בלב גן זיכרון המשקיף על צומת הכניסה לקריית טבעון וכביש 75, כך שהאנדרטה נראית בבירור לנוסעים בכביש זה. בחלקו הצפוני של גן הזיכרון הוקמה בשנת 1987 הספרייה ומרכז ההנצחה אשר משמשת כספרייה עירונית ומרכז הנצחה לחללי היישוב.

עיצוב והקמת האנדרטה
-------------------

עד לאיחוד טבעון וקריית עמל בשנת 1958, הייתה לכל יישוב אנדרטה נפרדת; בטבעון ניצבה אנדרטה בגן המייסדים (הוקמה בשנת 1952 על ידי הפסל דוד פולוס) ובקריית עמל הוקמה אנדרטה כחלק מגן זיכרון שכונה "גן המגן" (בעיצובו של אדריכל הגנים יצחק אנוביץ בשנת 1956). אירועי יום הזיכרון לחללי מערכות ישראל התקיימו גם לאחר איחוד היישובים בשתי האנדרטאות הנפרדות, עד שבשנת 1967 הוחלט במועצת הקריה להקים אנדרטה חדשה שתשמש את כלל תושבי הקריה ותשמש אנדרטה לחללי כל מערכות ישראל.

לאחר שהוגש מכרז לעיצוב האנדרטה החדשה, נבחר עיצובו של הפסל יחיאל ערד ובנייתה יחד עם הקמת גן הזיכרון החלו. בשנת 1970 נחנכה האנדרטה במרכז גן הזיכרון על גבעה המשקיפה מעל לצומת הכניסה ליישוב. לאחר שנים התגלו סדקים בגוף המתכת של האנדרטה והתקבלה החלטה לפרקו ולבנותו מחדש - הפעם מפלדת קורטן. האנדרטה המחודשת נחנכה בשנת 2012 בהשקעה של כ-750 אלף ש"ח.

האנדרטה מורכבת משני קירות בטון היוצרים חלל חצי סגור דמוי פרמידה, לאורך קירות הבטון מבפנים מוזכרים שמותיהם של חללי היישוב ובמרכז מבנה אבן נמוך להדלקת נר זיכרון. מעל למבנה הבטון מוצבים שלושה עמודי פלדה רחבים ומרובעים המצטלבים ויוצרים מבנה בגובה 15.5 מטרים המזכיר בצורתו מחסום טנקים. אל מול האנדרטה במרכזו של גן הזיכרון נמצאת רחבה מרוצפת בצורת רבע מעגל, בפאה החיצונית של הרחבה ישנו קיר בטון נמוך התוחם אותה ומשמש לישיבה.

קישורים חיצוניים
----------------

* האנדרטה באתר יזכור
* "סיפורה של אנדרטה" (אורכב 20.09.2014 בארכיון Wayback Machine) באתר הספרייה ומרכז ההנצחה קריית טבעון.
* מיכאל יעקובסון, סקירה על גן הזיכרון והאנדרטה לחללי קריית טבעון, באתר 'חלון אחורי', 24 ביוני 2013

הערות שוליים
------------

1. ↑  מתוך עמוד אודות האנדרטה באתר הספרייה ומרכז ההנצחה של קריית טבעון.
2. ↑  ידיעה על חנוכת האנדרטה באתר מועצת קריית טבעון
**ג'ון חאדר דוראן פלאסיו** (בספרדית: **Jhon Jader Durán Palacio**; נולד ב-13 בדצמבר 2003 במדיין שבקולומביה) הוא כדורגלן קולומביאני המשחק בעמדת החלוץ בקבוצה אסטון וילה מהפרמייר ליג באנגליה.

קריירת מועדונים
---------------

דוראן החל את הקריירה המקצוענית שלו באנביגאדו מליגת העל הקולומביאנית. הוא ערך 45 הופעות ליגה במדי המועדון, בהן הבקיע תשעה שערים.

ב-1 בינואר 2022 חתם דוראן בשיקגו פייר מה-MLS. ב-27 בפברואר ערך את הופעת הבכורה שלו במועדון, בתיקו 0-0 נגד אינטר מיאמי במסגרת הליגה. ב-15 במאי הבקיע את שער הבכורה שלו במועדון, בהפסד 2-1 לסינסינטי במסגרת הליגה.

### אסטון וילה

ב-16 בינואר ב-2023 חתם דוראן באסטון וילה. ב-4 לפברואר ערך את הופעת הבכורה שלו בפרמייר ליג כשעלה כמחליף נגד לסטר סיטי בהפסד 4-2. ב-20 לאוגוסט 2023 כבש את השער הראשון שלו במדי אסטון וילה כמחליף נגד אברטון בניצחון 4-0. המשיך עם הכושר הטוב שב31 לאוגוסט כבש את השער הראשון שלו בתחרות אירופאית כשכבש נגד היברניאן בניצחון 3-0 בקונפרנס ליג.

קריירה בינלאומית
----------------

ב-24 בספטמבר 2022 ערך דוראן את הופעת הבכורה שלו בנבחרת קולומביה, בניצחון 4-1 על נבחרת גואטמלה במשחק ידידות.

קישורים חיצוניים
----------------

* פרופיל, באתר Transfermarkt
* פרופיל, באתר Soccerway
* פרופיל, באתר WorldFootball.net
* פרופיל, באתר National Football Teams
* פרופיל, באתר FootballDatabase.eu

הערות שוליים
------------

1. ↑  Chicago Fire FC Acquires 17-Year-Old Colombian Forward Jhon Jáder Durán באתר הרשמי של שיקגו פייר, 11 בינואר 2021 (באנגלית)
**אנדרטת יוליסס ס. גרנט** (באנגלית: **Ulysses S. Grant Memorial**) היא אנדרטה הממוקמת למרגלות גבעת הקפיטול, במפגש שדרת פנסילבניה ושדרת מרילנד, בוושינגטון בירת ארצות הברית. האנדרטה הוקמה לזכרו של הגנרל וגיבור מלחמת האזרחים האמריקנית, ונשיא ארצות הברית יוליסס ס. גרנט. האנדרטה ניצבת בקצה המזרחי של המול.

האנדרטה כוללת את פסל רכוב על סוס של גרנט. הפסל, הפונה לעבר אנדרטת לינקולן ואנדרטת וושינגטון, הוא הפסל הרכוב השני בגודלו בארצות הברית, והרביעי בגודלו בעולם.

היסטוריה
--------

בשנות ה-90 של המאה ה-19 החלה אגודת צבא טנסי בפעלות ציבורית ובפעילות לאסוף מימון לצורך הקמת האנדרטה. 

אנדרטת גרנט, שהעבודה על פסליה החלה בשנת 1902 הייתה האנדרטה הגדולה ביותר שתוכננה עד אותה עת. מבנה האנדרטה תוכנן על ידי האדריכל אדוארד פירס קייסי, והפסל שבמרכז האנדרטה הוא מעשה ידי הפסל הנרי מרווין שריידי (אשר נעזר בפסל אדמונד אמאטייס לקראת סיום העבודה על הפסל). שריידי עבד על האנדרטה במשך כ-20 שנה עד מותו, מעומס העבודה, כשבועיים לפני חנוכת האנדרטה בשנת 1922. 
אורכו של בסיס האנדרטה 77 מטרים, ורוחבו 22 מטרים. האנדרטה כוללת שלושה חלקים: במרכז החלק המרכזי (הגבוה ביותר), על כן שגובהו 6.8 מטרים, ניצב פיסלו של גרנט הרוכב על סוסו "סינסינטי" - גובהו של הפסל 5.7 מטרים.

משני צדדיו של גרנט עומדי פסלי חיילי צבא האיחוד - חיילי תותחנים, רגלים ופרשים. מסביב לבמת אנדרטה המרכזית נמצאים ארבע במות קטנות שעליהן ארבעה פסלי אריות ברונזה.

העבודה על מבנה האנדרטה החלה בשנת 1909, עת שהותקנו ארבעה פסלי האריות. פסלי כוחות הארטילריה הותקנו בשנת 1912, חיל הפרשים בשנת 1916 ופסלו של גרנט עצמו בשנת 1920.

האנדרטה נחנכה ביום השנה ה-100 להולדתו של גרנט - ב-27 באפריל 1922. את בניית האנדרטה השלים שרי פריי על פי שרטוטיו של שריידי בשנת 1924.

בסמוך לאנדרטה מצויות שתי אנדרטאות נוספות: אנדרטת ג'יימס א. גרפילד ואנדרטת השלום.

קישורים חיצוניים
----------------

| עיינו גם בפורטל: |
| --- |
|  | **וושינגטון די. סי.** |

ויקישיתוף מדיה וקבצים בנושא **אנדרטת יוליסס ס. גרנט** בוויקישיתוף
* 

* אתר האינטרנט הרשמי של אנדרטת יוליסס ס. גרנט (באנגלית)
* תצלומי האנדרטה (אורכב 27.05.2016 בארכיון Wayback Machine)

| אנדרטאות בוושינגטון |
| --- |
| 

|  |  |
| --- | --- |
| אי תאודור רוזוולט • אנדרטת אדמס • אנדרטת אוסקר שטראוס • אנדרטת אלברט איינשטיין • אנדרטת ג'ון אריקסון • אנדרטת ג'ורג' מייסון • אנדרטת ג'יימס א. גרפילד • אנדרטת ג'פרסון • אנדרטת הטיטניק • אנדרטת הזיכרון של מחוז קולומביה • אנדרטת הצי - צי הסוחר • אנדרטת הלוחמים השחורים במלחמת האזרחים • אנדרטת השלום • אנדרטת וושינגטון • אנדרטת כוחות השיטור הלאומית • אנדרטת יוליסס ס. גרנט • אנדרטת לינדון ביינס ג'ונסון • אנדרטת לינקולן • אנדרטת הפטריוטיות היפנית-אמריקאית במלחמת העולם השנייה • אנדרטת מלחמת העולם השנייה • אנדרטת מלחמת וייטנאם • אנדרטת מלחמת קוריאה • אנדרטת נשות וייטנאם • אנדרטת פרנקלין דלאנו רוזוולט • אנדרטת צי ארצות הברית • אנדרטת קורבנות הקומוניזם • אנדרטת רוברט א. טאפט • אנדרטת שלושת החיילים • אנדרטת חיל המשלוח האמריקני • אנדרטת מרטין לותר קינג • אנדרטת ג'ון פול ג'ונס |  |

 |
**ג'וואן ג'ונסון** (באנגלית: **JaJuan Johnson**, נולד ב-8 בפברואר 1989) הוא כדורסלן אמריקאי, המשחק בעמדות הפאוור פורוורד והסנטר בקבוצת באיירן מינכן.

קריירת מועדונים
---------------

### ראשית הקריירה

ג'ונסון החל את דרכו בעונת 2007–2008 באוניברסיטת פרדו, שם שיחק תחת הדרכתו של המאמן מאט צייר. בעונתו הראשונה (בגיל 17) העמיד ממוצעים של 5.4 נקודות ו-3.1 ריבאונדים למשחק וסייע לקבוצתו להעפיל לטורניר NCAA, כאשר את המשחק בסיבוב הראשון נגד ביילור סיים עם 10 נקודות, 8 ריבאונדים ו-2 חסימות ב-20 דקות. במהלך העונות שלאחר מכן, המשיך ג'ונסון את יכולתו הטובה בקבוצה, שיפר את ממוצעיו באופן ניכר והוביל את מכללתו להישגים מרשימים, כשעל הדרך אסף לא מעט תוארי הצטיינות אישיים ונכנס לספר השיאים של המכללה.

### בוסטון סלטיקס

לאחר מספר שנים בהם שקל לעשות זאת, העמיד ג'ונסון את עצמו לבחירה בדראפט 2011 ונבחר במקום ה-23 בסיבוב הראשון על ידי ברוקלין נטס, אלא שבמסגרת טרייד - הועבר לידי בוסטון סלטיקס יחד עם מארס ברוקס. במהלך עונת 2011–2012 קיבל ג'ונסון זמן משחק מוגבל, ואף שהצטיין במספר משחקים מיעט לקבל דקות, בעקבות חוסר העקביות אותו גילה.

### ליגת הפיתוח של הNBA, הליגה האיטלקית והליגה הסינית

לאחר שלא מצא את מקומו בNBA, החל ג'ונסון לשחק בליגת הפיתוח וסיפק ממוצעים נאים. לקראת עונת 2013–2014 עבר לפיסטויה האיטלקית, לאחריה עבר לגואנגדונג מהליגה הסינית.

### בשיקטאש

לקראת עונת 2014–2015, חתם ג'ונסון בבשיקטאש מליגת העל הטורקית בכדורסל, ששיחקה באותה עונה גם במפעל היורוליג. את משחק הבכורה שלו ערך ג'ונסון ב-11 באוקטובר ובו הרשים עם 28 נקודות, 7 ריבאונדים וחסימה אחת. את עונת היורוליג סיים ג'ונסון עם ממוצעים נאים של 14.1 נקודות ו-5.8 ריבאונדים.

### קרסני אוטיבר וקאנטו

ב-31 ביוני 2015 חתם ג'ונסון בקרסני אוטיבר מליגת העל הרוסית. ב-26 בנובמבר חתם בקאנטו האיטלקית ובה שיחק עד לשנת 2017.

### דרושפאקה

ב-14 ביולי 2017 חתם ג'ונסון בקבוצת דרושפאקה מליגת העל הטורקית והיורוקאפ לשתי עונות. תחת המאמן הישראלי דייוויד בלאט, זכה ג'ונסון בעונת 2017–2018 - עונתו הראשונה במועדון עם קבוצתו באליפות היורוקאפ ונבחר לחמישייה השנייה של העונה במפעל. את העונה ביורוקאפ סיים עם ממוצעים של 13.9 נקודות, 6.3 ריבאונדים ו-0.3 חסימות למשחק.

קישורים חיצוניים
----------------

ויקישיתוף מדיה וקבצים בנושא **ג'וואן ג'ונסון** בוויקישיתוף
* ג'וואן ג'ונסון, ברשת החברתית אקס (טוויטר)
* פרופיל, באתר Basketball-Reference
* פרופיל, באתר Sports-Reference
* פרופיל, באתר eurobasket
* פרופיל, באתר ליגת ה-NBA
* פרופיל, באתר היורוליג
* ברק חקלאי, פירוט והרכבה: על העונה של בלאט בדרושפאקה, ynet ספורט, 20.03.18

הערות שוליים
------------

1. ↑  Nets get G Brooks from Celtics in draft-day trade - WSJ.com, ‏2011-06-27
2. ↑  "Krasny Oktyabr signs JaJuan Johnson". *Sportando* (באנגלית). נבדק ב-2018-04-15.(הקישור אינו פעיל)
3. ↑  קבלן תארים: בלאט ודרושפאקה אלופי היורוקאפ, באתר ONE‏, 13 באפריל 2018
4. ↑  "2017-18 All-7DAYS EuroCup Second Team". *Welcome to 7DAYS EuroCup* (באנגלית). נבדק ב-2018-04-15.
**אנדרטת מונטווידאו לשואה** ניצבת ברובע פונטה קארטאס (Punta Carretas) בדרומה של העיר מונטווידאו, בירת אורוגוואי.

מבנה
----

האנדרטה ניצבת ליד טיילת על קו החוף של העיר בשפך נהר לה פלאטה. היא כותל אבן נמוך וארוך, המתמשך על פני כ-120 מטר, רמז לכותל המערבי ולהיסטוריה של העם היהודי. הוא בנוי מאבני גרניט ורודות ולפניו משתרעת מדרכת הליכה. הכותל והמדרכה בנויים במקביל לקו החוף ולפני הסלעים הזרועים עליו ומשתלבים בהם. 

הכותל קטוע במרכזו על ידי פרצה, שלצידה ניצבים קטעי חומה נטויים על צידם, שכמו הוסטו ממקומם על ידי הכוח שפרץ את הכותל. המדרכה שמול הפרצה, שצורתה כמשולש הפונה אל המים, נפרדת משכנותיה על ידי בקעים שגשרי עץ מגשרים עליהם. הפרצה שבכותל מסמלת את השבר והחסר שיצרה השואה בהיסטוריה של העם היהודי. הפרצה יוצרת חלון בחומה שדרכו נשקף מראה המים.

משני צידי הפרצה ניצבות על המדרכה ארבע אסטלות - אחת ממערב ושלוש ממזרח - שעליהן כתובות זיכרון. אחת מהן נושאת דברים מאת הסופר אלי ויזל.

שבילים מרוצפים מובילים מהטיילת אל שני עבריו של הקיר. לצד השביל המערבי קבועים פסי רכבת בדשא, רמז לדרכם של הקרבנות אל מחנות ההשמדה. 

האנדרטה הוקמה בעקבות תחרות שנערכה ב-1992 ונחנכה בשנת 1994. יוצריה הם גסטון בוארו (Gastón Boero), פרננדו פביאנו (Fernando Fabiano), סילביה פרוסיו (Sylvia Perossio) וקרלוס פלגרינו (Carlos Pellegrino).

בחודש אוקטובר 2017 הושחתה האנדרטה פעמיים על ידי ריסוס כתובות נאצה.

קישורים חיצוניים
----------------

ויקישיתוף מדיה וקבצים בנושא **אנדרטת מונטווידאו לשואה** בוויקישיתוף
* האנדרטה (אורכב 27.10.2017 בארכיון Wayback Machine), באתר העיר מונטווידאו (בספרדית)
* האנדרטה, באתר turismojudaico (באנגלית)
* דניאלה רגב, אנדרטת הזיכרון הושחתה פעמיים: "השואה זה מיתוס, היהודים מתו מטיפוס", באתר ynet, 15 באוקטובר 2017

|  |  |
| --- | --- |
| בקרת זהויות עריכת הנתון בוויקינתונים | 
* LCCN: no2010061715
* VIAF: 124735422
* WorldCat: lccn-no2010061715

 |
**אנדרטת מזרקת בקסטון** (באנגלית: **Buxton Memorial Fountain**) היא אנדרטה המנציחה את שחרורם של העבדים באימפריה הבריטית בשנת 1834. האנדרטה ממוקמת בגני מגדל ויקטוריה באזור מילבנק שברובע וסטמינסטר בלונדון.

האנדרטה הוקמה במימונו של חבר הפרלמנט הבריטי צ'ארלס בקסטון והוקדשה לאביו - תומאס פוול בקסוטון ולוויליאם וילברפורס, תומאס קלרקסון, תומאס באבינגטון מקוליי, הנרי ברוגהאם וסטיבן לוושינגטון, אשר בזכות פועלם בוטלה העבדות באימפריה.

האנדרטה תוכננה בסגנון נאו-גותי על ידי האדריכל סמיואל סאנדרס טאולון בשנת 1865.

במקור עמדה האנדרטה בכיכר פרלמנט, אולם הוסרה בשנת 1940 והוצבה במקומה הנוכחי בשנת 1957.

האנדרטה כללה שמונה פסלים של שליטי בריטניה, אולם ארבעה נגנבו בשנת 1960 והארבעה הנותרים נגנבו בשנת 1971. בשנת 1980 הוחלפו הפסלים החסרים בפסלים מפיברגלס, אולם גם אלה נגנבו בשנת 2005.

בשנת 1989 הוסף במקום שלט המציין את יובל ה-150 של האגודה נגד העבדות.

קישורים חיצוניים
----------------

| מיזמי קרן ויקימדיה |
| --- |
| ויקישיתוף תמונות ומדיה בוויקישיתוף: **אנדרטת מזרקת בקסטון** |

| עיינו גם בפורטל: |
| --- |
|  | **פורטל לונדון** |
"**כל גיבור נשבר**" הוא שיר שהוקלט על ידי הזמר הישראלי רביב כנר. השיר יצא ב-13 בדצמבר 2022 בתור הסינגל הראשון מאלבום האולפן השני שלו. השיר נכתב והולחן על ידי קרן פלס ואבי אוחיון והופק על ידי מתן דרור.

השיר, שיצא סמוך ליום ההוקרה לפצועי מערכות ישראל הוקדש לנפגעי פוסט־טראומה בעקבות שירותם הצבאי בצבא ההגנה לישראל.

רקע
---

השיר יצא ב-13 בדצמבר 2022 ועם יציאתו פרסם כנר הקדשה של השיר:

> 
> מוקדש לכל הגיבורים שהקריבו את חייהם
> ולאלה שחיים עם צלקות שמלוות אותם בכל יום מחדש.
> 
> 
> 
> — רביב כנר, כמו גיבור אתה נשבר, אינסטגרם, 13 בדצמבר 2022
> 

למחרת, ב-14 בדצמבר בריאיון לאיריס קול מרדיו 103fm התבטא כנר:

> 
> זה שיר שנמצא הרבה זמן במגירה, היה את הפזמון, ואת הבתים לרוב החלפנו ובעצם כשהיצירה הושלמה לגמרי.. זה היה רק עניין של זמן עד שאני אוציא אותו ובחרתי להוציא אותו עכשיו.
> 
> 
> 
> — איריס קול, כל גיבור נשבר, 103fm, 14 בדצמבר 2022
> 

בהמשך הריאיון אישר כנר כי המילים "כתבתי על העור מי עזב אותי" מדברות על הקעקועים שעליו.

וידאו קליפ
----------

ב-12 בדצמבר 2022, יום לפני צאת השיר פרסם כנר טיזר לשיר באינסטגרם בו הוא נראה כשהוא שר את המשפט הראשון מהשיר: "דיברנו שעות לא אמרת לי כלום".

עם יציאת השיר ב-13 בדצמבר עלה גם הוידאו-קליפ של השיר לערוץ היוטיוב של כנר. הקליפ בוים על ידי לירן סגל, הופק על ידי נטע בירק וצולם על ידי עופר בן יהודה.
בקליפ נראה רביב כנר בחולצה וכובע גרב שחורים על רקע שחור כשהוא שר את מילות השיר. במהלך הקליפ מוצגים פלאשבקים של חייל הנופל בקרב אשר מגולם על ידי ויקטור פסנקו.

ב-15 בדצמבר פרסם כנר קטע מצילומי הקליפ לשיר וכתב: "תודה על התגובות המרגשות. אין לי מילים".

ביצועים
-------

ב-14 בדצמבר 2022, יום לאחר יציאתו ביצע רביב כנר את "כל גיבור שנשבר" ברדיו 103fm. וב-19 בדצמבר 2022 ביצע את השיר בתוכנית "בחצי היורם" המשודרת ברדיו דרום.

ביקורת
------

דודי פטימר מאתר מעריב תיאר את השיר: "לחן נוגע וביצוע מרסק לב שלא משאיר אף עין יבשה. מסוג השירים שאין בהם דופי אלא אך ורק אופי (ויופי)".

מיקומי שיא
----------

| 
‏‏‏  **מצעדים ודירוגים** |
| --- |
| מדינה | מצעד | מיקום שיא |
|  ישראל | מדיה פורסט ישראל | 5 |

קישורים חיצוניים
----------------

* סרטון השיר "כל גיבור נשבר" באתר יוטיוב

הערות שוליים
------------

1. ↑  קשת ברגסון, ‏רביב כנר בשיר חדש: "מוקדש לגיבורים שהקריבו את חייהם", באתר "סרוגים", 13 בדצמבר 2022
2. 1 2  דודי פטימר, ‏השיר של אנה זק, נונו ועדן בן זקן התברר כפספוס הגדול של השנה, באתר מעריב אונליין, 16 בדצמבר 2022
3. 1 2  איריס קול, כל גיבור נשבר, 103fm, 14 בדצמבר 2022
4. ↑  רביב כנר, "כל גיבור נשבר" מחר ב-10:00, באתר אינסטגרם, ‏12 בדצמבר 2022
5. ↑   רביב כנר - כל גיבור נשבר, סרטון בערוץ "Raviv Kaner רביב כנר", באתר יוטיוב (אורך: 03:02)
6. ↑  רביב כנר, ממאחורי הקלעים של "כל גיבור נשבר", באתר אינסטגרם, ‏15 בדצמבר 2022
7. ↑   רביב כנר - "כל גיבור נשבר" מתוך התכנית "בחצי היורם" ברדיו דרום, סרטון בערוץ "רדיו דרום", באתר יוטיוב (אורך: 03:08)

| רביב כנר |
| --- |
| דיסקוגרפיה |
| אלבומי אולפן | "רסיסים" |
| סינגלים | "רסיסים" • "רוצה שלום" • "נשלים את הכל" • "לחזור" • "מים עמוקים" • "הסיפור הזה" • "בנקודה שבא נגמר האור" • "גולני שלי" • "דומה לך" • "נשרף העולם" • "כל גיבור נשבר" • "אצלי הכל בסדר" |
| השתתפות בסינגלים | "שמור עליי" • "צעירים לנצח" |
| ערכים קשורים | הכוכב הבא לאירוויזיון 2020 |
**אנדרטת מינין ופוז'ארסקי** (רוסית: Па́мятник Ми́нину и Пожа́рскому) היא פסל ארד הניצב בכיכר האדומה במוסקבה מול כנסיית וסילי הקדוש.
האנדרטה מנציחה את הנסיך דמיטרי פוז'ארסקי ואת קוזמה מינין, שכינסו צבא מתנדבים רוסי שגירש את הפולנים מהקרמלין וסיים את תקופת הצרות של 1612.

היסטוריה
--------

האנדרטה הוקמה לכבוד 200 שנה לניצחונם על ידי הפסל איוואן מרטוס שזכה בתחרות לקביעת צורת הפסל בשנת 1808. בשל פלישת נפוליאון לרוסיה, נדחתה הצבת האנדרטה עד 1818. בנייתה מומנה מכספי מלווה של תושבי ניז'ני נובגורוד, עירם של מינין ופוז'ארסקי, ובעיר זו היא הייתה אמורה לקום. הצאר אלכסנדר הראשון ציווה על הצבתה לכשהוכנה בכיכר האדומה במוסקבה.

במקור, הפסל ניצב במרכז הכיכר, ופוז'ארסקי נופף בידו אל עבר הקרמלין. השלטונות הקומוניסטיים ביקשו להזיז את האנדרטה או להורסה משום שהפריעה למצעדים צבאיים בכיכר. בשנת 1936 האנדרטה הוזזה למיקומה הנוכחי בסמוך לכנסייה.

עותק של האנדרטה הוקם ב 2005 בניז'ני נובגורוד, מעשה ידיו של הפסל זוראב צרטלי. הוא נמוך בכ-5 ס"מ מהמקור.

קישורים חיצוניים
----------------

ויקישיתוף מדיה וקבצים בנושא **אנדרטת מינין ופוז'ארסקי** בוויקישיתוף

| הכיכר האדומה |
| --- |
| 

|  |  |
| --- | --- |
| כנסיית וסילי הקדוש • בית הקברות של חומת הקרמלין • המוזיאון ההיסטורי הממשלתי • שער התחייה • קתדרלת קאזאןגום • המאוזוליאום של לנין • אנדרטת מינין ופוז'ארסקי • לובנויה מייסטו • חומת הקרמלין | הכיכרהכיכר |

 |
**אנדרטת מנהלת המבצעים המיוחדים בצרפת** מנציחה את גבורת סוכני הארגון הבריטי בצרפת הכבושה במלחמת העולם השנייה, את בריתם עם אנשי המחתרת הצרפתית ואת שמותיהם של סוכני הארגון בצרפת שנפלו בעת מילוי תפקידם.

האנדרטה ניצבת בפאתי העיירה וָלַנְסֶה (Valençay) שבעמק הלואר, כ-200 קילומטרים דרומית לפריז. האנדרטה ניצבת במרכזה של כיכר במעגל תנועה. גובהה שמונה מטרים והיא כוללת עמוד בהיר ועמוד שחור שדיסקית בהירה מחברת ביניהם. העמוד השחור מסמל את הלילה והחשאיות שבחסותם נעשו רבות מפעולות הארגון והמחתרת הצרפתית והעמוד הבהיר מסמל את רוחם וגבורתם. צמד העמודים מסמל את שיתוף הפעולה ביניהם. הדיסקית מסמלת את הירח, שהיה עד לרבות מפעולותיהם. האנדרטה עוצבה על ידי אליזבת לוקס הריסון (Elizabeth Lucas Harrison). הקמתה מומנה מתרומות של יחידים וחברות בבריטניה וצרפת בהשתתפות ממשלות שתי הארצות.

בשולי הכיכר ניצבים לוחות זיכרון. עליהם מונצחים שמות 104 סוכני מחלקה F (צרפת) של מנהלת המבצעים המיוחדים - 91 גברים ו-13 נשים - שנפלו בעת מילוי תפקידם. מרביתם נרצחו במחנות ריכוז גרמניים לאחר שנאסרו.

האנדרטה נחנכה ב-6 במאי 1991, במלאת חמישים שנה להגעתו של הסוכן הראשון לצרפת, אשר צנח ממטוס לא הרחק מוולנסיי. טקס החנוכה נערך במעמד אליזבת, המלכה האם מבריטניה והשר הצרפתי לענייני ותיקי צבא אנדרה מריק (André Méric). 

מדי שנה ב-6 במאי מתקיים טקס זיכרון ליד האנדרטה.

קישורים חיצוניים
----------------

ויקישיתוף מדיה וקבצים בנושא **אנדרטת מנהלת המבצעים המיוחדים בצרפת** בוויקישיתוף
* אתר אודות האנדרטה ופעולות מנהלת המבצעים המיוחדים בצרפת
* סרטון אודות האנדרטה, באתר יוטיוב

הערות שוליים
------------

1. ↑  אלו היו כרבע מארבע מאות הסוכנים שנשלחו לצרפת במהלך המלחמה.